cyanic-selkie/wikianc huggingface dataset:
Մաշադի Ղարիբ մզկիթ
Մզկիթի մասին
Մզկիթը գտնվում է Բաքվի Խազար թաղամասի Բուզովնա բնակավայրում ։ Մաշադի Ղարիբ մզկիթը կառուցվել է 1876 թվականին տեղական բնակչության կողմից։ Մզկիթի տարածքը 250 մ² է։ 160 մարդ կարող է երկրպագել այստեղ։ Մզկիթը պատկանում է Կովկասի մուսուլմանների գրասենյակին ։
Ծանոթագրություններ
Կատեգորիա:Բաքվի մզկիթներ
Մանվել Մկրյան
Մանվել Մկրյան, հայ դեղագործ։
Կենսագրություն
Դեղագործական կրթություն է ունեցել և դեղագործ աշխատել։ 1914 թվականի հուլիսին, ի թիվս բազմաթիվ հայ մտավորականների, բանտարկվել է Կեսարիա­յի բանտում։ Բանտում խնամք ու բժշկական օգնություն է ցուցաբերել թուրքերի խոշտանգած բանտարկյալ հայերին։ Խնամել և բուժել է նաև սարսափելի խոշտանգումներից արյունահոսող վերքեր ստացած Համբարձում Պոյաճյանին (Մեծն Մուրատ)։
Աղբյուր
Կատեգորիա:Հայ բժիշկներ Կատեգորիա:Հայ դեղագործներ
Անթրոպոգենի ժամանակաշրջան
Անթրոպոգենի ժամանակաշրջան, անթրոպոգեն, չորրորդական ժամանակաշրջան, պոստպլիոցեն, Երկրի շերտագրական սանդղակի և երկրաբանական պատմության վերջին, այսօր շարունակվող ժամանակաշրջանը։
Անթրոպոգենի ժամանակաշրջանի տևողությունը որոշվում է 600 հազար-1միլիոն տարուց մինչև 2,5-3,5 միլիոն տարի։ Անթրոպոգենի ժամանակաշրջանի միասնական ընդունված միջազգային շերտագրական սանդղակ դեռևս չկա։ Սովորաբար ընդունվում է Եվրոպայի չորրորդական նստվածքների միջազգային քարտեզի հանձնաժողովի 1932 թվականին առաջարկած քառանդամ բաժանման սխեման՝ ստորջյա, միջին, վերին պլեյստոցեն, և հոլոցեն։
Անթրոպոգենի ժամանակաշրջանի կլիմայաշերտագրական բաժանման չափանիշ է համարվում Ալպերի համար Ա. Պենկի և Է. Օրյուկների 1909 թվականին կազմած սխեման։ Այդ սխեմայում առանձնացված է 5 սառեցման փուլ (սառցապատումներ կամ գլացիալներ), որոնք ընդմիջվել են տաքացումներով (միջսառցադաշտային ժամանակամիջոցներ կամ ինտերգլացիաններ)։ Սառցապատումներից երկուսը (դաեուբյաննգյունցյան) վերագրում են վերին պլիոցենին, իսկ երեքը (մինդելի, ռիսի նվյուրմի)՝ Անթրոպոգենի ժամանակաշրջանին։ Գիտնականների գերակշռող մասը կողմնակից է բազմակի սառեցման կամ պոլիգլացիալիզմ ի տեսությանը, ըստ որի հաշվվում է 3-8 սառցապատում։ Այդ սառեցումները օրգանական աշխարհում առաջ են բերել մեծ փոփոխություններ։ Միջին լայնություններում մերձարևադարձային բուսականությունը իր տեղը զիջել է համարյա ժամանակակից անտառներին և տափաստաններին։ Արևմտյան և Հարավային Եվրոպայի ծովերն են թափանցել փափկամորթների հյուսիսային տեսակները, մահացել են Նեոգենի կաթնասունների շատ տեսակներ և զարգացել են անթրոպոգենի տիպիկ խմբերը (փղեր, միասմբակավոր ձիեր և այլն)։
Սառցադաշտային ժամանակամիջոցների ընթացքում ծովի մակարդակը ներկայիս համեմատ իջել է, ըստ տարբեր հաշվարկների՝ 85-120 մ։ Բրիտանական կղզիները բազմիցս միացել են Եվրոպա մայրցամաքին, իսկ Բերինգի նեղուցի տեղում առաջացել է ցամաքային «կամուրջ», որով մոտ 20–30 հազար տարի առաջ կատարվել է Ամերիկայի մարդաբնակեցումը։ Անթրոպոգենի ժամանակաշրջանի ընթացքում տեղի ունեցած երկրակեղևի հզոր տեկտոնական շարժումները ձևավորել են Երկրի մակերևույթի հատկապես Ալպ-Հիմալայան գոտու ժամանակակից ռելիեֆի հիմնական տարրերը։
Պլեյստոցենի ընթացքում Խաղաղ օվկիանոսի ծայրամասերում, Կովկասում, Իսլանդիայում, Արևելյան Աֆրիկայում և այլ շրջաններում հրաբխայնությունը եղել է ավելի ինտենսիվ, քան այժմ։ Երկրագնդի ներկայիս մակերևույթում գերակշռում են անթրոպոգենի տարբեր ծագում ունեցող մայրցամաքային ֆացիաներ ՝ լյոսերը, ալյուվիալ, պրոլյուվիալ, էլյուվիալ, լճային և էոլյան նստվածքները, որոնք ժամանակակից հողերի նախահիմքն են։ Անթրոպոգենի ժամանակաշրջանի հետ կապված է մարդու ծագման ու զարգացման պատմությունը։ Անթրոպոգենի ժամանակաշրջանի ուսումնասիրությունը հանգեցրել է գիտության ինքնուրույև ճյուղի՝ չորրորդական երկրաբանության առանձնացմանը։ Հայաստանում անթրոպոգենը ներկայացված է ցամաքային ֆունկցիաներով՝ դարավանդային, լճագետային, սառցադաշտային նստվածքներով։ Չնայած ռիսի ու վյուրմի սառցապատումների տարածումը Արագածի զանգվածում և Գեղամա լեռնաշղթայում ընդունվում է շատ հետազոտողների կողմից, սակայն հնագույն սառցապատումների տարածման, սառցադաշտերի հզորության հարցերը առ այսօր վիճելի են։ ժամանակակից սառցապատում դիտվում է միայն Արագածի զանգվածում (ընդհանուր մակերեսը մոտ 5,5 կմ 2)։ Անթրոպոգենի ժամանակաշրջանի ընթացքում ձևավորվել է Հայաստանի ռելիեֆը, տեղանքը բարձրացել է մոտ 500—800 մ, բուսական և կեևդանական աշխարհում տիրապետել են անթրոպոգենի ձևերը։ ՀՀ-ում աևթրոպոգեևի հասակի տարբեր շերտախմբերում հայտնաբերվել են կաթնասունների բազմաթիվ բրածո ներկայացուցիչներ՝ փիղ, ռնգեղջյուր, ձի, ուղտ, նախնադարյան եզներ, եղջերու և այլն։ Հայաստանի Հանրապետությունը չորրորդական հրաբխայնության դասական մարզ է։ Այստեղ զգալի տեղ են գրավում տարբեր տիպերի լավաները, նրանց հոսքերն ու ծածկույթները, տուֆերը և տուֆալավաները։
Գրականություն
Կատեգորիա:Երկրաբանական ժամանակաշրջաններ Կատեգորիա:Ֆիզիկական օվկիանոսագիտություն
Ծաղկոց անապատ
Ծաղկոց անապատ կամ Գառնակերի վանք, Գառնակեր գյուղի ամենանշանավոր հուշարձանը։ Գտնվում է գառնակերից 0,7 կմ հարավ՝ Շամքոր գետի ձախ ափին։
Պատմություն
Հայ մատենագրության մեջ Ծաղկոց անապատն առաջին անգամ հիշվում է 1467 թվականին երբ տեղում Ազարիա ծաղկողը նկարազարդել էր մի ձեռագիր ավետարան և հիշատակարանում նշել․
Ծաղկոց անապատը Գառնակերի վանք անվանաձևով հիշատակվում է Գողթնի Ցղնա գյուղում 1634թ․ ընդօրինակված «Մեկնութիւն սաղմոսաց» ձեռագրի հիշատակարանում․
Հայտնի է, որ մեկ տարի անց, երբ սուլթան Մուրադը 700 հազ․ բանակով արշավել է Հայաստան ու գրավել Երևանի բերդը, Գառնակերում ժամանակավոր ապաստան է գտել Հովհաննավանքի հովհաննես եպիսկոպոսն իր աշակերտների հետ․
1886թ․ հուշարձանի վերաբերյալ նշվել է, որ այն
Ճարտարապետություն
Ծաղկոց անապատը բաղկացած է Սբ․ Աստվածածին եկեղեցուց և գավթից, իսկ տարածքը շրջափակող պարսպից ներս ունեցել է
Անմշակ քարով, կրաշաղախով կառուցված եկեղեցին ունի միանավ բազիլիկ թաղակապ հորինվածք։ Արտաքին չափերն են՝ 9,25×6,4 մ։ Լուսավորությունն իրականացված է չորս ճակատներից բացված մեկական նեղ, դեպի ներս լայնացող պատուհանների միջոցով։ Միակ մուտքով կապվում է արևմուտքից կից ուղղանկյուն հատակագծով գավթի հետ։ 1980-ական թվականներին գավիթը կիսավեր վիճակում էր․ պատերը պահպանվել էին 1,5 մ բարձրությամբ։ Միակ մուտքը հարավային ճակատից էր։ Նույն կողմից նկատվում էին նաև երկու լուսամուտի հետքեր։
1919 թվականին անապատը գտնվում էր ավերակ վիճակում ։
Կալվածքները
1840 թվականին Ծաղկոց անապատի կալվածքների մասին նշվել է․
1847 թվականին Ծաղկոց անապատն ունեցել է մեկ խաղողի, մեկ թթենու այգի, մեկ մեծ տուն, չորս փոքրիկ խցեր, 1852-ին՝ խաղողի մեկ այգի և պարսպին կից մեկ մեծ տուն, չորս փոքր սենյակ , իսկ 1860-1862թթ․ դրությամբ՝ մեկ այգի և պարսպին կից 3 փայտաշեն սենյակ ։
Հայտնի է, որ 1886թ․ կալվածքը բաղկացած է եղել վարելահողից, խաղողի այգուց և 3 սենյակից ։ 1910թ․ տիրում էր 3 դեսյատին հողատարածք զբաղեցնող խաղողի և թթենու այգիների ։
Վիմագրեր
Սբ․ Աստվածածին եկեղեցու որմերին ագուցված են ԺԵ-ԺԷ դարերին վերաբերող գեղաքանդակ խաչքարեր։ Դրանց թվում կան նաև արձանագրվածներ․
Վանական դպրոց
Մինչև գյուղում ծխական դպրոց բացելը Ծաղկոնց անապատում գործող այս ուսումնական հաստատությունը կարևոր դեր էր կատարում։ Դպրոցում դասավանդվում էր «․․․հայերէն, զեկեղեցական երգս և արարօղութիւնս» ։ Ուսուցիչներից էր «Յովհաննէս գիտնական վարդապետն Մաղաքեանցը» ։
Վանահայրեր
Ծաղկոց վանքի առաջնորդներից հայտնի են ․
Հովհաննես վարդապետ Մաքաղյանց
Հիշվում է 1820-ական թվականների սկզբից առնվազն մինչև 1839թ․։ Վանքում դասավանդել է նաև հայոց լեզու ։ Ի դեպ, 1839-ին պաշտոնավարել է Մովսես աբեղա Մաքաղյանցի հետ մեկտեղ ։
1860թ․ հիշատակվում է Հարություն վարդապետը ։
Մեկ վարդապետ է հիշվում վանահայրության պաշտոնում 1853, 1862 թվականներին։
Հարություն վարդապես Մամիկոնյանց հիշվում է 1864թ․ ։
Մեկ վարդապետ է հիշվում վանահայրության պաշտոնում 1878թ․ ։
Հովհաննես վարդապետ Բաղրամյանց
Վանահայր է նշանակվել 1882թ․-ին և պաշտոնավարել շուրջ 28 տարի ։ Հայտնի է որ 1910թ․ Հովհաննես վարդապետը, որն արդեն 106-ն անց էր, դեռևս վանքի առաջնորդ էր։ Այդ մասին ժամանակակիցը նշել է․ «․․․Այստեղ է լինում վանահայրական պաշտօնով ծերունի Յոհաննէս վարդապետ Բաղրամեանը, որը 106 գարու անց է կացրել․․․։ ․․․վանահայրը զառամեալ հասակում է, դողդոջուն ձեռքերով և անզօր ֆիզիքապէս և մտաւորապէս կառավարելու անապատը, ժամանակն է ազատ կացուցանել նորան պաշտօնից, որից նորան հոգևոր իշխանութիւնը վաղուց պետք է հեռացրած լիներ» ։
Աղբյուր
[http://www.raa-am.com/raa/pdf_files/18.pdf Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 479-482]
Ծանոթագրություններ
Կատեգորիա:Հայաստանի վանքեր Կատեգորիա:Հայկական առաքելական կորուսյալ վանքեր և եկեղեցիներ (Հայաստան) Կատեգորիա:Հայկական առաքելական չգործող վանքեր և եկեղեցիներ (Հայաստան) Կատեգորիա:13-րդ դարի հայկական վանքեր և եկեղեցիներ Կատեգորիա:Ուղղափառ վանքեր
Ուոլտ Ուիթմեն Ռոստոու
Ուոլտ Ուիթմեն Ռոստոու (Walt Whitman Rostow, ), ամերիկյան սոցիոլոգ և տնտեսագետ։ ՝՝Հռչակվել է որպես «տնտեսական աճի փուլերի» տեսության հեղինակ («Տնտեսական աճի փուլեր։ Ոչ կոմունիստական մանիֆեստ», 1960)։ Ռոստոուն հասարակական առաջընթացը մեկնաբանել է տեխնոլոգիական դետերմինիզմի դիրքերից, կամայականորեն մարդկության զարգացումը դասակարգելով հինգ փուլերի, որոնք որոշվում են տեխնիկական ցուցանիշներով (մեկ շնչին ընկնող արդյունքով, կապիտալ ներդրման մակարդակով են)։ փուլը «ավանդական հասարակությունն» է (ընդգրկում է մինչկապիտալիստական ֆորմացիաները), մյուսներն ըստ էության կապիտալիզմի զարգացման փուլերն են, որոնցից բարձրագույնը, իբր «զանգվածային սպառման հասարակությունն» է։ Ռոստոուի տեսությունը ուղղված է, նախ և առաջ, ֆորմացիաների մասին Մարքսի ուսմունքի դեմ։ Ռոստոուն մարտնչող հակակոմունիստ է, ՍՍՀՄ-ի նկատմամբ խիստ քաղաքականության կողմնակից։ Ռոստոուի տեսության հակագիտական բնույթը բացահայտել են ոչ միայն մարքսիստները, այլն բուրժուական առաջադեմ տնտեսագետները և սոցիոլոգները։
Ծանոթագրություններ
Կատեգորիա:Ամերիկացի տնտեսագետներ Կատեգորիա:20-րդ դարի ամերիկացի տնտեսագետներ Կատեգորիա:Կոլումբիայի համալսարանի դասախոսներ Կատեգորիա:Ամերիկացի սոցիոլոգներ Կատեգորիա:Ամերիկացի պատմաբաններ Կատեգորիա:Ամերիկացի քաղաքագետներ Կատեգորիա:ԱՄՆ-ի քաղաքական գործիչներ Կատեգորիա:Եյլի համալսարանի շրջանավարտներ Կատեգորիա:Ամերիկացի հակակոմունիստներ Կատեգորիա:Պատվո լեգեոնի շքանշանի ասպետներ Կատեգորիա:Ամերիկացի գրողներ Կատեգորիա:Ամերիկյան փիլիսոփայական ընկերության անդամներ
Վերին Մազա (գետ)
Վերին Մազա (Верхняя Маза), գետ Ռուսաստանում, հոսում է Վորոնեժի մարզում։ Գետաբերանը տեղակայված է Մատրենոչկա գետի աջ ափին 18 կմ հեռավորության վրա։ Գետի երկարությունը 15 կմ է,ավազանի տարածքը 66.4 կմ2 է։ :
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ռոտապրինտ
«Ռոտապրինտ» ( — անիվ, tare — պտտել և print — տպել), 1904-1989 թվականներին գոյություն ունեցած գերմանական ընկերություն ։ Մասնագիտացված է եղել փաստաթղթերը մի քանի հազար տպաքանակով բազմացնելու համար փոքր չափսի թղթերի օֆսեթ տպագրական մեքենաների արտադրության մեջ։
Ռոտապրինտ մեքենաները բաղկացած էին թղթի մատուցման հարմարանքից, տպագրական ապարատից, որի մեջ մտնում էին տպաձևի, օֆսեթի և տպագրական գլանները), ներկող և խոնավացման ապարատներից և ընդունման-հանման սարքից։ Ռոտապրինտով տպում էին միագույն կամ բազմագույն պարզ արտադրանք։ Տպագրության արագությունը ժամում կազմում էր 6-9 հազար ցիկլ։
Ծանոթագրություններ
Կատեգորիա:Սարքեր Կատեգորիա:Հրատարակություն
Լենին (գետ)
Աշխարհագրություն
Գետաբերանը տեղակայված է Պոտուդան գետի ձախ ափում՝ 27 կմ հեռավորության վրա։ Գետի երկարությունը 15 կմ է, ավազանի տարածքը 185 կմ2 է։ Լենինի ակունքը սկսվում է Կրասնոլիպե գյուղի մոտ։ Հոսում է բաց բնակավայրի հարավով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սաուդյան Արաբիայի զինված ուժեր
Սաուդյան Արաբիայի զինված ուժեր (القوات المسلحة الملكية العربية السعوديةالقوات المسلحة الملكية العربية السعودية), Սաուդյան Արաբիայի թագավորության զորքերի ամբողջությունն է, որը նախատեսված է այդ պետության ազատության, անկախության և տարածքային ամբողջականության պաշտպանության համար։ Կազմված են ցամաքային զորքերից, ռազմա-ծովային ուժերից, ռազմա-օդային ուժերից, հակաօդային պաշտպանության զորքերից, ռազմավարական հրթիռային ուժերից և ազգային գվարդիայից։ Սաուդյան Արաբիայի թագավորական զինված ուժերի անձնակազմի կազմում է 142 հազար մարդ։
Ռազմական շրջաններ'
Սաուդյան Արաբիան բաժանված է վեց ռազմական օկրուգների. Կենտրոնական (շտաբը՝ Էր-Ռիադում), Հյուսիսային (շտաբը՝ Հաֆր-էլ-Բաթինում), Արևմտյան (շտաբը՝ Ջիդդայում), Հյուսիս-Արևմտյան (շտաբը՝ Այն-Բուքում), Հարավային (շտաբը՝ Համիս-Մուշայթում) և Արևելյան (շտաբը՝ Էդ-Դամմամում) ։
Ցամաքային զորքերը
Ցամաքային զորքերը (ՑԶ), կազմում են մոտ 80 հազար մարդ։ Հրամանատարությունն իրականացվում է գլխավոր շտաբի միջոցով։ Ցամաքային զորքերը կազմված են տասը բրիգադից, այդ թվում՝ զրահատանկային, մեքենայացված և օդա-դեսանտային, ինչպես նաև հրետանային ութ դիվիզիոններից։ Ցամաքային զորքերի կազմի մեջ են մտնում նաև սահմանապահ զորքերը։ ՑԶ-ի սպառազինության մեջ են գտնվում 1055 տանկ, 170 ինքնագնաց հրետանային կայանք (ԻՀԿ), 400 ականանետներ, 970 հետևակի մարտական մեքենա (ՀՄՄ), 300 զրահաավտոմոբիլ ։
Տես նաև
Կատեգորիա:Սաուդյան Արաբիայի զինված ուժեր
Սենտ Էտիեն դը Բուլոն
Բնակչությունը 2008 թվականի դրությամբ կազմում է 342 մարդ, բնակչության խտությունը` 22.85 մարդ/կմ²։ Բնակավայրը զբաղեցնում է 14.97 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 12 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 218 աշխատունակ (15-64 տարեկան) բնակիչ, որոնցից ակտիվ էին 173-ը, իսկ ոչ ակտիվները` 45։ Ակտիվության ցուցանիշը կազմում է 79,4 %։ 173 աշխատունակ մարդկանցից աշխատել է 151 անձ (80 տղամարդ և 71 կին)։ Գործազուրկ են եղել 22 անձ (10 տղամարդ և 12 կին)։ 45 անաշխատունակներից 11-ը եղել են աշակերտներ կամ ուսանողներ, 23-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անդրեաս Համբարձումյան
Անդրեաս Մարտինի Համբարձումյան, հայ էնդոսկոպիստ, ճառագայթաբան, ուռուցքաբան։ Բժշկական գիտությունների դոկտոր (1992), պրոֆեսոր (1995)։
Կենսագրություն
1977 թվականին ավարտել է Երևանի բժշկական ինստիտուտը։ 1981 թվականից եղել է Երևանի Ուռուցքաբանության գիտական կենտրոնի ընդերադիտման և գերձայնային ախտորոշման բաժանմունքի վարիչ, 1982 թվականից՝ ընդերադիտման կենտրոնի ղեկավար, 1995 թվականից՝ Երևանի պետական բժշկական համալսարանի ուռուցքաբանության, ճառագայթաբանության ամբիոնի վարիչ, 2000 թվականից՝ ՀՀ ուսուցողական ուլտրաձայնային կենտրոնի տնօրեն։
1997 թվականից հանդիսանում է ստամոքսաղիքաբանների ամերիկյան ընկերակցության անդամ, 1997 թվականից՝ Գերձայնային ախտորոշման ամերիկյան ընկերակցության անդամ, 1997 թվականից՝ Կլինիկական ուռուցքաբանների ամերիկյան ընկերակցության, 1997 թվականից՝ Կլինիկական ուռուցքաբանների եվրոպական ընկերակցության անդամ ։
Ստեղծագործություններ և ճանաչում
Աշխատանքները վերաբերում են հակաքաղցկեղային պայքարի, ստամոքսաղիքային համակարգի, շնչուղիների, միզասեռական օրգանների ընդերադիտման, գերձայնային ախտորոշման հարցերին։
Արտաքին հղումներ
Կատեգորիա:Հայ բժիշկներ Կատեգորիա:Հայ ճառագայթաբաններ Կատեգորիա:Հայ ուռուցքաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևան քաղաքում ծնվածներ Կատեգորիա:Երևանի պետական բժշկական համալսարանի շրջանավարտներ
Նիկոլո Բարելա
Նիկոլո Բարելա (Nicolò Barella, ), իտալացի պրոֆեսիոնալ ֆուտբոլիստ։ Ներկայումս Կալյարիից վարձավճարով հանդես է գալիս Ինտեր Միլանի կազմում։ Խաղում է կենտրոնական կիսապաշտպանի դիրքում ։
Կալյարի
Բարելան Կալյարիի ակադեմիայի սան է ։ Իր պրոֆեսիոնալ դեբյուտը նշեց 2015 թվականի հունվարի 14-ին՝ Իտալիայի գավաթի Պարմայի դեմ խաղում ։ Իր առաջին հանդիպումը Սերիա A-ում անցկացրեց մայիսի 4-ին՝ կրկին Պարմայի դեմ խաղում ։ 2016 թվականի հունվարին Բարելան վարձավճարով միացավ Սերիա B-ում հանդես եկող Կոմոյին։ Իր դեբյուտը նշեց հունվարի 16-ին՝ Պերուջայի դեմ խաղում ։ Կոմոյի կազմում իտալացին անցկացրեց 16 հանդիպում՝ դառնալով 1 գոլային փոխանցման հեղինակ։
2018 թվականի սեպտեմբերի 2-ին Բարելան խփեց Ատալանտայի դեմ հանդիպման միակ գնդակը՝ 1-0 հաշվով հաղթանակ պարգևելով Կալյարիին ։ Թիմի ավագի թևկապով առաջին անգամ խաղադաշտ դուրս եկավ սեպտեմբերի 16-ին՝ Միլանի դեմ խաղում ։ Դեկտեմբերի 2-ին իտալացին հեռացվեց խաղադաշտից Ֆրոզինոնեի դեմ խաղում՝ ստանալով երկրորդ դեղին քարտը հանդիպման 85-րդ րոպեին ։ Կալյարիի առաջին թիմի կազմում Բարելան անցկացրեց 112 հանդիպում՝ դառնալով 7 գոլի և 6 գոլային փոխանցման հեղինակ ։
Ինտեր Միլան
2019 թվականի հուլիսի 12-ին Բարելան վարձավճարով միացավ Ինտեր Միլանին ՝ ակումբի հետ կնքելով 5 տարվա պայմանագիր   ։
Միջազգային կարիերա
Բարելան ներկայացրել է Իտալիան բոլոր տարիքային երիտասարդական հավաքականներում ։ 2016 թվականին նա Իտալիայի Մ19 հավաքականի կազմում մասնացկեց Եվրոպայի առաջնությանը ՝ անցկացնելով 4 հանդիպում և օգնելով իր թիմին հասնել մրցաշարի եզրափակիչ, որտեղ սակայն Իտալիան պարտվեց Ֆրանսիային 4-0 հաշվով ։ Մ20 հավաքականի կազմում Բարելան մասնակցեց 2017 թվականի աշխարհի առաջնությանը, որտեղ Իտալիան զբաղեցրեց 3-րդ հորիզոնականը ։ 2019 թվականի հունիսին նա մասնակցեց Եվրոպայի Մ21 առաջնությանը  ՝ անցկացնելով 3 հանդիպում և դառնալով գոլի ու 2 գոլային փոխանցման հեղինակ ։
Ակումբային վիճակագրություն
2019 թվականի օգոստոսի 14-ի դրությամբ
Միջազգային վիճակագրություն
2019 թվականի օգոստոսի 14-ի դրությամբ
Կարակարաիի գավառ
Կարակարաիի գավառ (Microrregião de Caracaraí), գավառ Բրազիլիայում, մտնում է Ռորամյա նահանգի մեջ։ Մտնում է Ռորայմա նահանգի հյուսիսային մարզի մեջ։ Բնակչությունը կազմում է 36 379 մարդ 2006 թվականի տվյալով։ Զբաղեցված տարածքը 74 281,558 կմ²։ Բնակչության խտությունը 0,5 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ռորայմա նահանգի գավառներ
Սիրիայի տրանսպորտի նախարարություն
Սիրիայի տրանսպորտի նախարարություն (وزارة النقل), գործադիր իշխանություն Սիրիայի Արաբական Հանրապետությունում։ Կենտրոնական գրասենյակը գտնվում է Դամասկոսում, որը մշակում և իրականացնում է տրանսպորտի հարցերը համակարգելով կառավարության քաղաքականությունը ։
Արտաքին հղումներ
Կատեգորիա:Սիրիայի նախարարություններ Կատեգորիա:Տրանսպորտի նախարարություններ Կատեգորիա:Սիրիայի տրանսպորտ
Google Finance
Google Finance, Գուգլ ընկերությանը պատկանող ֆինանսական տեղեկատվական գործակալություն։
Բովանդակություն
Google Finance կենցաղային սպասարկումը ներկայացնում է անդրմիջազգային ընկերությունների մեծամասնության ֆինանսական տեղեկատվության հասանելիություն։ Հասանելի է կոմերցիոն ընկերությունների արժեքորոշման և արժեթղթերի, կոմյունիկեների և հաշվապահական հաշվետվությունների տեղեկատվությունը։ Յուրաքանչյուր ընկերություն արտացոլում է Google News և Google Blog Search նորությունների ագրեգատորներից արդյունքները ։ Պատմական տվյալները հասանելի են Adobe Flash տեխնոլոգիայով կատարված գծագրերի տեսքով։
Պատմություն
Google Inc ընկերությունը Google Finance սպասարկումը բացել է 2006 թվականի մարտի 21-ին ։
2006 թվականի դեկտեմբերի 12-ին կատարվել է սկզբնական էջի նշանակալի փոփոխություն և սպասարկման լրացում։ Մասնավորապես հասանելի է դարձել տարադրամների և շուկայի տարբեր ասպեկտների մասին տեղեկատվությունը։ Ավելացվել է Google Trends գործիքը։ Ավելացվել են ավելի քան 40 տարվա արժեթղթերի արժեքորոշման պատմական տվյալներ։
2008 թվականի հունիսին հասանելի դարձան NASDAQ-ի և Նյու Յորքի ֆոնդային բորսայի արժեթղթերի ընթացիկ արժեքորոշումները` Google-ի հետ ընկերական համաձայնագրերի շրջանակում ։
2008 թվականի նոյեմբերի 18-ին նախագծի էջերում սկսեցին հայտնվել գովազդներ։
2009 թվականի օգոստոս-սեպտեմբեր ամիսներին թողարկվեցին առաջատար ինդիկատորներ` Google Domestic Trends ներդրողների համար, որոնք հիմնված էին որոնողական հարցերի վերլուծության վրա։
Սայգենթալերի կենսագրության հետ կապված սկանդալ
Սայգենթալերի կենսագրության հետ կապված սկանդալ, միջադեպ, որը տեղի է ունեցել 2005 թվականին, երբ Վիքիպեդիայի անանուն մասնակիցը միստիֆիկացված հոդված է ստեղծել հայտնի գրող և լրագրող Ջոն Սայգենթալերի (John Seigenthaler) մասին ։ Հոդվածի անկոռեկտ բովանդակությունը միանգամից չի հայտնաբերվել և չի ուղղվել չորս ամսվա ընթացքում, քանի դեռ այն չի հայտնաբերվել Սայգենթալերի կողմից։
Սկանդալը կասկածի տակ է դրել վերցված տեղեկությունների հուսալիությունը Վիքիպեդիայից և նմանատիպ այլ կայքերից, որոնք կարող է խմբագրել օգտատերերից յուրաքանչյուրը ։ Այդ դեպքից հետո Անգլերեն Վիքիպեդիայում մի շարք միջոցներ են ձեռնարկվել կեղծ տեղեկատվության առաջացման դեմ պայքարելու համար, այդ թվում՝ անանուն օգտատերերի կողմից նոր հոդվածների ստեղծման ժամանակավոր արգելքը։
Միստիֆիկացիա
2005 թվականի մայիսի 26-ին Վիքիպեդիայի անգլերեն տարբերակում անանուն օգտատիրոջ կողմից Ջոն Սայգենթալերի մասին կենսագրական հոդված է տեղադրվել, որը հորինված տվյալներ է պարունակել նրա կյանքի և գործունեության մասին։ Դրանց թվում տեղեկություններ են եղել Սայգենթալերի՝ ԽՍՀՄ-ում իբր բազմամյա բնակության և Ջոն Քենեդու և Ռոբերտ Քենեդու սպանություններին նրա մասնակցության մասին։ Ավելի ուշ պարզվել է, որ հրապարակման հեղինակը ոմն Բրայան Չեյսն (Brian Chase) է՝ Թենեսի նահանգի Նեշվիլ քաղաքում գտնվող «Rush Delivery» սուրհանդակային ընկերության մենեջերը, որն, իր ասելով, գրել է այս հոդվածը և այն տեղադրել է Վիքիպեդիայում իր ընկերոջ վրա կատակելու համար, որի ընտանիքը ընկերական հարաբերությունների մեջ էր գտնվում Ջոն Սայգենթալերի ընտանիքի հետ։
Հայտնաբերում և ուղղում
2005 թվականի սեպտեմբերին Սայգենթալերի ընկերը՝ Վիկտոր Ջոնսոն կրտսերը, հայտնաբերել է հոդվածը և հայտնել է նրան այդ մասին ։ Ջոնն այդ տեղեկությունը փոխանցել է ընկերներին և գործընկերներին։ Սեպտեմբերի 23-ին Սայգենթալերի գործընկերը Freedom Forum կայքից Վիքիպեդիա է պատճենել նրա պաշտոնական կենսագրությունը ։ Հաջորդ օրը խմբագրումը չեղյալ է հայտարարվել Վիքիպեդիայի խմբագիրներից մեկի կողմից, որը համարել է, որ նոր բովանդակությունն ազատ չէ տարածման համար և վերադարձրել է հոդվածի հին տարբերակը։ Էրիկ Նյուտոնն այդ մասին հայտնել է Սայգենթալերին Նյու Յորքում՝ լրագրողների իրավունքների պաշտպանության կոմիտեի հանդիպման ժամանակ։ 2005 թվականի հոկտեմբերին Սայգենթալերը կապ է հաստատել Ջիմմի Ուելսի հետ, և նա ուղղել է հոդվածը և փակել խմբագրումների պատմության հանրային հասանելիությունը ։
Անանուն խմբագրի որոնումներ
2005 թվականի նոյեմբերի 29-ին Սայգենթալերը տեղի ունեցածի մասին հոդված է գրել Յու-Ես-Եյ Թուդեյի համար, որում նա Վիքիպեդիան անվանում է «անկոռեկտ և անպատասխանատու հետազոտական գործիք»։ The Tennessean-ի համար Սայգենթալերը պատրաստել է նույն հոդվածի ընդլայնված տարբերակը, որտեղ հայտնել է իր կեղծ կենսագրությունը տեղադրած անանուն խմբագրողին գտնելու անհաջող փորձերի մասին։ Նա խնդրել է BellSouth ընկերությանը՝ անհայտ մասնակցի համացանցային պրովայդերին, նույնականացնել օգտատիրոջն այ-փի հասցեով, սակայն ընկերությունը հրաժարվել է դա անել առանց դատական որոշման։
Wikipedia Watch կայքի հիմնադիր և հակավիքիպեդիական ակտիվիստ Դանիել Բրանդտը հայտնաբերել է, որ այդ մասնակցի այ-փին պատկանում է Rush Delivery ընկերությանը, ինչի մասին նա հայտնել Է Սայգենթալերին, մամուլին և այդ տեղեկությունը հրապարակել է իր կայքում ։
2005 թվականի դեկտեմբերի 9-ին Բրայան Չեյսը The Tenessean-ին խոստովանել է, որ Սայգենթալերի մասին կեղծ տեղեկատվություն է տեղադրել Վիքիպեդիայում և ներողությամբ նամակ է գրել Սայգենթալերին ։ Դրանից հետո նա հեռացվել է ընկերությունից ։ Սայգենթալերը չի ցանկացել դատվել Չեյսի հետ, ավելին՝ նա Rush Delivery ընկերությանը խնդրել է Բրայանին վերադարձնել աշխատանքը, և ընկերությունը համաձայնել է դա անել։ Մամուլին տված հարցազրույցում նա նշել է, որ ամենից շատ վախենում է, որ քաղաքական գործիչների մասին հոդվածների հնարավոր կեղծ խմբագրումների արդյունքում կառավարությունը ստիպված կլինի վերահսկել համացանցը ։
Վիքիմեդիա Հիմնադրամի արձագանք
Ուելսը նաև կարծիք է հայտնել, որ հանրագիտարանն ընդհանուր առմամբ (անկախ այն հանգամանքից՝ տպված է այն, թե էլեկտրոնային) չի կարող օգտագործվել որպես առաջնային աղբյուր և չի կարող համարվել լիովին հեղինակավոր (ինչպես կարծում են ոմանք), բայց այնուամենայնիվ Վիքիպեդիան ավելի հուսալի է որպես գիտելիքների տարբեր ոլորտների տեղեկատվական նյութերի աղբյուր, քան այլ համացանցային աղբյուրներ։ Բացի այդ՝ նա Վիքիպեդիան անվանել է «անավարտ աշխատանք»։
Մասնակի փոփոխություններ են կատարվել Վիքիպեդիայի ծրագրային ապահովման և օգտատերերին ուղղված հրահանգների մեջ ։ Այսպես, 2005 թվականի դեկտեմբերի 17-ին ի հայտ են եկել «Biographies of living persons» (Հայերեն Վիքիպեդիայում օգտագործվում է նմանատիպ՝ «Ապրող անձանց կենսագրություններ» կանոնը) նոր ցուցումները, որոնք խստացնում են ստուգելիության, չեզոքության և ոճի պահանջները, և մասնավորապես, պահանջում են ապրող անձանց մասին չհաստատված կասկածելի տեղեկատվության հեռացում՝ նման իրավիճակներին բնորոշ աղբյուրի հարցման փոխարեն ։ Այժմ ապրող մարդկանց կենսագրությունների համար նոր կատեգորիաներ են ստեղծվել։
Արտաքին հղումներ
Կատեգորիա:Վիքիպեդիայի պատմություն Կատեգորիա:Վիքիպեդիա
Սենտ Էտիեն դը Ֆոնբելոն
Սենտ Էտիեն դը Ֆոնբելոն (Saint-Étienne-de-Fontbellon), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 2490 մարդ, բնակչության խտությունը` 261.83 մարդ/կմ²։ Բնակավայրը զբաղեցնում է 9.51 կմ² տարածք։
Ռովեսնիկ (ամսագիր)
«Ռովեսնիկ» («Ровесник», «Հասակակից»), ՀամԼԿԵՄ ԿԿ և ՍՍՀՄ երիտասարդական կազմակերպությունների կոմիտեի հասարակական-քաղաքական և գրական-գեղարվեստական ամսագիր։ Լույս է տեսնում 1962 թվականից, Մոսկվայում։ Լուսաբանում է սովետական պետության և ՀամԼԿԵՄ արտաքին քաղաքական գործունեությունը, արտասահմանի երիտասարդության կյանքը։ «Ռովեսնիկ»-ում հանդես են գալիս միջազգային կոմունիստական շարժման գործիչներ, եղբայրական երիտասարդական միությունների ղեկավարներ, հրապարակախոսներ ու գիտնականներ։ Տպագրում է ակնարկներ, հոդվածներ աշխարհի երիտասարդության աշխատանքի ու հանգստի մասին, ինչպես նաև արտասահմանյան առաջադեմ հեղինակների պատմվածքներ, բանաստեղծություններ, երգեր։
Սենտ Էտիեն դը Ֆոնբելոն
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 23 կմ հարավ-արևմուտք։
Ռովեսնիկ (ամսագիր)
Կատեգորիա:ԽՍՀՄ ամսագրեր Կատեգորիա:Ռուսերեն ամսագրեր
Սենտ Էտիեն դը Ֆոնբելոն
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1491 աշխատունակ (15-64 տարեկան) բնակիչ, որոնցից ակտիվ էին 1023-ը, իսկ ոչ ակտիվները` 468։ Ակտիվության ցուցանիշը կազմում է 68,6 %։ 1023 աշխատունակ մարդկանցից աշխատել է 906 անձ (476 տղամարդ և 430 կին)։ Գործազուրկ են եղել 117 անձ (53 տղամարդ և 64 կին)։ 468 անաշխատունակներից 140-ը եղել են աշակերտներ կամ ուսանողներ, 204-ը` թոշակառուներ, իսկ 124-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կուսի լեզ Էպ
Կուսի լեզ Էպ (Coucy-lès-Eppes), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02218։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 576 մարդ։
Տնտեսություն
2010 թվականին 369 աշխատունակ մարդկանցից (15—64 տարեկան) 263-ը եղել են առավել ակտիվ տնտեսվարողներ, 106-ը եղել են համեմատաբար ոչ ակտիվ (ակտիվության ցուցանիշը կազմել է 71,3 %, 1999 թվականին եղել է 72,5 %)։ 263 ակտիվ քաղաքացիներից 244-ը աշխատել են տարբեր ձեռնարկություններում (131 տղամարդ և 113 կին), անաշխատունակների թիվը կազմել է 19 մարդ (8 տղամարդ և 11 կին)։ 106 ոչ ակտիվ մարդկանցից 31-ը եղել են կամ աշակերտ կամ էլ ուսանող, 37-ը եղել են թոշակառու, 38-ը եղել է ոչ ակտիվ այլ պատճառներով ։
Ալդեասենտեներա
Ալդեասենտեներա  (Aldeacentenera), քաղաք և մունիցիպալիտետ Իսպանիայում, մտնում է Կասերես նահանգի, ինչպես նաև Էստրէմադուրա ինքնավար մարզի մեջ։ Մունիցիպալիտետը գտնվում է Տրուխիլիո շրջանում։ Բնակաչությունը ՝ 754 մարդ (2010 թվականի տվյալներով ) ։
Կատեգորիա:Կասերես պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր
Ընդհանուր լեզվաբանություն
Ընդհանուր լեզվաբանություն, մարդկային լեզվի ընդհանուր գիտություն, որը կառուցվում է լեզվաբանական տարբեր ուղղությունների (պատմահամեմատական, կառուցվածքային և տիպաբանություն) և առանձին լեզուների ընդհանուր ու մասնավոր ուսումնասիրությունների հիման վրա։ Զբաղվում է լեզվի ծագման խնդրով, լեզվական իրականությունների և հասարակական-տնտեսական երևույթների փոխհարաբերությամբ, լեզվական ընդհանուր օրինաչափությունների խնդրով, լեզուների խաչասերումով, դիալեկտիկայով և այլն։ Այն համակարգում է լեզուների կազմակերպման, զարգացման և գործածության ընդհանուր օրենքները։ Դրանք կարող են իրականացվել երկու տարբերակով՝
Ընդհանուր լեզվաբանության բաժիններն են՝
Գրականություն
Կատեգորիա:Լեզվաբանություն
Նորգվինեական կոկորդիլոս
Նորգվինեական կոկորդիլոս, սողունների դասի իրական կոկորդիլոսների ընտանիքի ներկայացուցիչ, որոնք հանդիպում են Նոր Գվինեայում ։
Նորգվինեական կոկորդիլոսը բնակվում է կղզու խորքերում գտնվող քաղցրահամ ջրերում։ Բայց երբեմն նրանք հանդիպում են նաև աղի ջրերում։ Կենդանու կերակրացանկը զանազան է։ Սնվում է սողուններով, երկկենցաղներով, ձկներով և նույնիսկ միջատներով։ Ձվադրում են բներում, որոնք նախօրոք կառուցում են՝ պատելով բույսերով (կղզու հյուսիսային շրջաններում ձվադրում են չորային եղանակին, իսկ հարավում՝ խոնավ)։ Բնի պաշտպանության գործով կարող են զբաղվել և' արուները, և' էգերը ։
Նկարագիր
Արուների մարմնի երկարությունը կարող է հասնել 3,5 մետրի, իսկ էգերինը՝ մինչև 2,7 մ ։ Դունչը բավականին կարճ է, գունավորումը՝ մոխրադարչնագույն, իսկ պոչի հատվածում՝ մուգ դարչնագույն և սև բծերով։ Նորգվինեական կոկորդիլոսը արտաքին տեսքով և կառուցվածքով շատ նման է Սիամական կոկորդիլոսին և Ավստրալիայի քաղցրահամ ջրերում բնակվող Crocodylus johnstoni տեսակի կոկորդիլոսին։ Ֆիլիպինյան կոկորդիլոսը (Crocodylus mindorensis) վաղ ժամանակներում համարվել է Նորգվինեական կոկորդիլոսի ենթատեսակ, բայց ներկայումս համարվում է առանձին տեսակ ։
Մենակյաց կենդանի է։ Գիշերային կենսակերպ է վարում։ Առավոտյան ժամերին թաքնվում է։ Երաշտների ժամանակ թաքնվում է ջրում ։
Բնական արեալ
Նորգվինեական կոկորդիլոսի բնական արեալը Խաղաղ օվկիանոսում գտնվող Նոր Գվինեա կղզին է։ Հանդիպում է կղզու ողջ տարածքում՝ Ինդոնեզիայում (Իրիան Ջայա ) և Պապուա Նոր Գվինեայում ։ Ենթադրվում է, որ այս կենդանին բնակվել է նաև Արու կղզում ։ Ներկայումս բնակվում է միայն Ինդոնեզիայում և Պապուա Նոր Գվինեայում ։
Բազմացում
Սեռական հասունացման են հասնում 7-10 տարեկանում ։ էգերի մարմնի երկարությունը դառնում է 1,6-2 մետրի, իսկ արուները՝ 2,5 մ։ Նորգվինեական կոկորդիլոսի այն առանձնյակները, որոնք բնակվում են կղզու հյուսիսում, չորային եղանակին իրենց բներում ձվադրում են 22-45 ձու։ Հարավային շրջաններում ապրող առանձնյակները ձվադրում են անձրևային եղանակներին հողում կառուցված իրենց բներում։ Հիմնականում ձվադրում են զուգավորումից 2 շաբաթ անց։ Ինկուբացիոն շրջանը տևում է 80 օր ։ Էգերն այդ ողջ ընթացքում գտնվում են բնի մոտակայքում, թեև ոչ միշտ են ակտիվորեն պաշտպանում այն։ Ե'վ էգը, և' արուն օգնում են փոքրիկ կոկորդիլոսներին լույս աշխարհ դուրս գալ, իսկ հետո նրանց տեղափոխում են ջրային տարածք ։
Հարավի առանձնյակների դրած ձվերն ավելի մեծ են, քանակով քիչ են։ Ձվերից դուրս են գալիս չափերով ավելի մեծ ձագեր, որոնց միջին երկարությունը կազմում է 5 սմ ։
Ծանոթագրություններ
Կատեգորիա:Կոկորդիլոսներ Կատեգորիա:Էնդեմիկ կենդանիներ
XXX (այլ կիրառումներ)
XXX-ը կարող է ունենանալ հետևյալ կիրառումները․
Կրինիցա (Չյորնայա Կալիտվայի վտակ)
Կրինիցա (Криница), գետ Ռուսաստանում, հոսում է Վորոնեժի մարզում։
Աշխարհագրություն
Գետաբերանը տեղակայված է Չյորնայա Կալիտվա գետի աջ ափում՝ 12 կմ հեռավորության վրա։ Գետի երկարությունը 20 կմ է, ավազանի տարածքը 373 կմ2 է։ Կրինիցաի ակունքը սկսվում է Կրինիչնի գյուղի մոտ։ Հոսում է հյուսիսում բաց տարածքում։
Beautiful Trauma
Beautiful Trauma, ամերիկացի երգչուհի Փինկի յոթերորդ ստուդիական ալբոմն է։ Այն թողարկվել է 2017 թվականի հոկտեմբերի 13–ին՝ RCA Records լեյբլի կողմից։ Ալբոմը լույս տեսավ առաջին սինգլ «What About Us»–ի 2017 թվականի օգոստոսի 10–ի թողարկումից հետո։
Կրինիցա (Չյորնայա Կալիտվայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Beautiful Trauma
Պատմություն
2017 թվականի հունիսին Փինկը հաստատեց, որ նա ստեղծում է իր հաջորդ ստուդիական ալբոմը և հետագայում՝ թվիթի միջոցով հասկացրեց, որ այն շուտով թողարկվելու է ։ 2017 թվականի հուլիսի 21–ին Փինկը նոր տեսահոլովակ նկարահանելու տաղավարից «Video #new #fyeah #itsallhappening» վերնագրով տարածեց հոլովակ ։ Հաջորդ օրն արդեն նա համացանցում թողարկեց սինգլի շապիկը, այսպիսով բացահայտելով երգի վերնագիրն ու թողարկման օրը   ։
Կրինիցա (Չյորնայա Կալիտվայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Beautiful Trauma
Թողարկում և գովազդում
2017 թվականի հոկտեմբերի 4–ին Փինկը հայտարարեց, որ նա Apple Music–ում թողարկելու է իր այդժամյա սպասվող «Beautiful Trauma» ալբոմի ստեղծման մասին վավերագրական ֆիլմ։ Հաջորդ օրը հայտարարեց, որ Հյուսիսային Ամերիկայում կատարելու է շրջագայություն ։ Նույն թվականի հոտկտեմբերի 9–ին նա բացահայտեց, որ շրջագայելու է նաև Օվկիանիայում ։
Կրինիցա (Չյորնայա Կալիտվայի վտակ)
Արտաքին հղումներ
Կատեգորիա:Ռուսաստանի գետեր
Beautiful Trauma
Սինգլներ
What About Us–ը թողարկվեց 2017 թվականի օգոստոսի 10–ին, որպես լիդ–սինգ լ։ Վերջինս զբաղեցրեց առաջին հորիզոնականը Ավստրալիայում ։ Բնութագրած որպես քլաբ երաժշտություն, սինգլը ստացել է դրական արձագանքներ քննադատների կողմից՝ երգի քաղաքական բնույթը առանձնահատուկ շեշտելով ։ Օգոստոսի 27–ին Փինկը մի շարք այլ հիթերի հետ միասին կատարեց սինգլը 2017 MTV Video Music Awards–ի ժամանակ ։ Սեպտեմբերի 6–ին երգեց սինգլը Ellen DeGeneres Show հեռուստաշոուում ։ 2017 թվականի հոկտեմբերին պարզ դարձավ, որ Revenge–ը, որում մասնակցություն ունի նաև Էմինեմը, ծառայելու է որպես ալբոմի երկրորդ սինգլ ։
Գովազդային սինգլներ
2017 թվականի սեպտեմբերի 28–ին ալբոմի համանուն երգը՝ Beautiful Trauma–ն թողարկվեց որպես առաջին գովազդային սինգլ։ Դրան 2017 թվականի հոկտեմբերի 5–ին հաջորդեց «Whatever You Want» երգը ։
Քննադատական ընդունում
Beautiful Trauma–ն ընդհանուր առմամբ երաժշտության քննադատների կողմից ստացել է խառը, կամ դրական առձագանքներ։ Metacritic կայքում, որը թողարկված ալբոմներին 100 բալից տալիս է գնահատական, սույն ալբոմին տվել է միջին 62 բալ, որը համարվում է «ընդհանրապես բավարար արձագանքներ»։ Ալբոմի գնահատմանը այդ կայքում մասնակցել են 8 քննադատներ։ AllMusic–ի աշխատակից Ստեֆեն Թոմաս Էրլեվայնը ալբոմին հինգ աստղից տվեց երեքը, ասելով, որ արտադրումը «ենթարկվել է իսկական զգացողությունների, որը Փինկը փոխանցում է չափածված ներկայացումով», սակայն հաստատելով, որ ալբոը «չափիչ շատ է վերահսկված»։ Entertainment Weekly ամսագրի Չակ Արնոլդը ալբոմին տվեց դրական գնահատականներ՝ այն կոչելով «թարմ և ծանոթ»։ Rolling Stone ամսագրի խմբագիր Մաուրա Ջոնսոնը նշեց ալբոմի համանուն երգը, «Whatever You Want»–ը և «Revenge»–ը որպես առանձնացող երգեր, սակայն քննադատեց «մանկական» միջին մասում գտնվող երգերը։ The Guardian–ի Մայքլ Քրագը ալոբմին տվեց խառը գնահատականներով, ասելով, որ «այն անում է իր աշխատանքը, սակայն ոչինչ ավելին»։
Կոմերցիոն հաջողություն
Միացյալ Նահանգներում Beautiful Trauma–ն 408,000 օրինակով գլխավորեց Billboard 200 հիթ–շքերթը, որից 384,000–ը մաքուր վաճառք էր։ Սա դարձավ Փինկի երկրորդ ալբոմը, որը հասավ այս հորիզոնականին․ առաջինը նախորդ ալբոմ The Truth About Love (2012)։ Այն ինչպես նաև դարձավ երկրի առաջին ամենամեծ դեբյուտը՝ Բեյոնսեի Lemonade ալբոմից հետո, և ամենաշատ առաջին շաբաթվա վաճառք ունեցողը՝ Դրեյքի Views ալբոմից հետո (երկուսն էլ 2016 թվականում) ։ Հաջորդ շաբաթ ալբոմն ընկավ երրորդ հորիզոնական՝ 64,000 օրինակով, 53,000 մաքուր վաճառքներով ։ Այն դարձավ Փինկի երկրորդ համար մեկ ալբոմը Կանադական ալբոմների հիթ-շքերթում(առաջինը՝ «The Truth About Love»)՝ 64,000 օրինակ և 60,000 ալբոմի մաքուր վաճառքի քանակներով։ «Beautiful Trauma»–ն ունեցավ երկրի երկրորդ ամենամեծ դեբյուտը Շանիա Թվայնի Now ալբոմի թողարկումից հետո ։ Ինչպես նաև այն ևս գրավեց առաջին հորիզոնականը Միացյալ Թագավորության ալբոմների հիթ–շքերթում՝ 70,074 օրինակ վաճառելով, որից 5,519–ը գալիս էին աուդիոծառայություններից, և դարձավ Փինկի երկրորդ համար մեկ ալբոմը երկրում՝ 2008 թվականի Funhouse–ից հետո ։ Հիթ–շքերթում հաջորդ շաբաթ ալբոմը գահընկեց եղավ Ջորջ Մայքլի Listen Without Prejudice Vol. 1 ալբոմի կողմից ։
Ճապոնիայում գրավեց 32–րդ հորիզոնականը Ֆիզիկական Ալբոմների Հիթ–շքերում և 3–րդ հորիզոնական՝ Թվային Ալբոմների Հիթ–շքերթում։ Հաշվի առնվելով ընդամենը մի քանի օրվա վաճառքները դեբյուտի համար, այն վաճառեց 1,909 օրինակ և 2,428 աուդիոծառայություններում ։ Հաջորդ շաբաթ ալբոմը 4 աստիճան բարձրացավ Ֆիզիկական Ալբոմների Հիթ–շքերում՝ վաճառելով 2,442 օրինակ, և աուդիոծառայություններում 1,084 ունկընդրում հավաքելով  ։ Ֆրանսիայում ալբոմը գրավեց առաջին հորիզոնականը՝ 14,853 օրինակով ։ Ավստրալիայում առաջին երեք օրում վաճառվել է 50,000 օրինակով, իսկ առաջին շաբաթում՝ 78,000 ։ Գրավեց առաջին հորիզոնականը ARIA ալբոմների հիթ–շքերթում՝ դառնալով Փինկի հինգրերոդ համար մեկ ալբոմը այդ երկրում։ Արդյունքում, այդ դարձավ 457–րդ ալբոմը, որի դեբյուտը գրավեց առաջին հորիզոնականը, ինչպես նաև երկրի 813–րդ ընդհանուր ալբոմը, որը դարձավ համար մեկ։ Մեկ շաբաթում՝ բարձ վաճառքի արդյունքում, «Beautiful Trauma»–ն երկու պլատինում հավաստագրում Ավտսրալական Ձայնագրման Կազմակերպության (ARIA) կողմից ։ Այնտեղ համար մեկ հորիզոնականում մնաց չորս շաբաթ, և գահընկեց եղավ Թեյլոր Սվիֆթի Reputation ալբոմի կողմից ։
Երգացանկ
Երգացանկը վերցված է Amazon.com և iTunes Store կայքերից ։
Նշումներ
Հավաստագրումներ
!scope="row"|Կանադա (Music Canada)
!scope="row"|Միացյալ Թագավորություններ (RIAA)
Ծանոթագրություններ
Կատեգորիա:Անգլալեզու ալբոմներ Կատեգորիա:2017 ալբոմներ Կատեգորիա:2017 երգեր Կատեգորիա:Billboard 200 գլխավորած ալբոմներ Կատեգորիա:RCA Records ալբոմներ
Բելվիս դե Մոնրոյ
Արտաքին հղումներ
Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր Կատեգորիա:Կասերես պրովինցիայի բնակավայրեր
Վորոնա (Խոպյորի վտակ)
Վորոնա (Ворона), գետ Ռուսաստանում, հոսում է Վորոնեժի մարզում։ Գետաբերանը տեղակայված է Խոպյոր գետի ափին։ Գետի երկարությունը 454 կմ է, ավազանի տարածքը 13200 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Արտաքին հղումներ
Կատեգորիա:Ռուսաստանի գետեր
Սենտ Էտիեն դը Լուգդարես
Սենտ Էտիեն դը Լուգդարես (Saint-Étienne-de-Lugdarès), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 466 մարդ, բնակչության խտությունը` 9.26 մարդ/կմ²։ Բնակավայրը զբաղեցնում է 50.34 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 145 կմ հարավ-արևմուտք, Պրիվա քաղաքից` 55 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 276 աշխատունակ (15-64 տարեկան) բնակիչ, որոնցից ակտիվ էին 158-ը, իսկ ոչ ակտիվները` 118։ Ակտիվության ցուցանիշը կազմում է 57,2 %։ 158 աշխատունակ մարդկանցից աշխատել է 149 անձ (85 տղամարդ և 64 կին)։ Գործազուրկ են եղել 9 անձ (4 տղամարդ և 5 կին)։ 118 անաշխատունակներից 23-ը եղել են աշակերտներ կամ ուսանողներ, 20-ը` թոշակառուներ, իսկ 75-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հարավաֆրիկյան Հանրապետության նախագահ
Պատմություն
Ապարտհեյդի համակարգի շրջանակներում, 1991 թվականի հունվարին հակամարտող քաղաքական կուսակցությունների, Ազգային կուսակցության և Աֆրիկյան ազգային կոնգրեսի միջև սկսվեցին խորհրդակցական բանակցություններ ժողովրդավարական բազմառասսա քաղաքական համակարգի ներդրման վերաբերյալ։ 1993 թվականի հունիս-հուլիս ամիսների ընթացքում անցկացված բանակցությունների ընթացքում համաձայնություն ձեռք բերվեց երկրի պատմության մեջ առաջին անգամ 1994 թվականի ապրիլի 27-ին բազմառասսա  ընտրություններ անցկացնելու վերաբերյալ։ Այդ օրը ՀԱՀ քաղաքացիների կողմից ընտրվեցին ժամանակավոր խորհրդարանի պատգամավորներ, որի  նպատակն էր մշակել նոր մշտական սահմանադրություն։  Խորհրդարանի 400 տեղերից 252-ը ստացավ Աֆրիկյան ազգային կոնգրեսը։ Ժամանակավոր սահմանադրությունը վավերացվեց 1993 թվականի դեկտեմբերին և ուժի մեջ մտավ 1994 թվականի ապրիլի 27-ին ։  Մայիսի 10-ին խորհրդարանի կողմից միաձայն ընտրվելուց հետո Պրետորիայի Միությունների շենքում կայացավ Նելսոն Մանդելայի երդմնակալությունը, որպես ՀԱՀ նոր նախագահ ։ 1996 թվականի դեկտեմբերի 4-ին Սահմանադրական դատարանի կողմից հաստատվեց ՀԱՀ նոր սահմանադրությունը, որը մշակվել էր Ռոլֆ Մեյերի և Սիրիլ Ռամաֆոսայի կողմից և ուժի մեջ մտել 1997 թվականի փետրվարի 4-ին ։
1999 թվականի հուլիսի 7-ին Նելսոն Մանդելան հայտարարեց իր հրաժարականի մտադրության մասին, չընտրվելով երկրորդ ժամկետով՝ աջակցելով Տաբո Մբեկիի թեկնածության առաջադրմանը ։
1999 թվականի խորհրդարանական ընտրություններում ԱԱԿ-ի վստահ հաղթանակից հետո, հունիսի 14-ին խորհրդարանի պատգամավորների կողմից Տաբո Մբեկին հաստատվեց նախագահի պաշտոնում, իսկ հունիսի 16-ին կայացավ երդման արարողությունը ։
2005 թվականին Մբեկին Ջեյկոբա Զումին ազատվեց ԱԱԿ-ի փոխնախագահի պարտականություններից կոռուպցիոն սկանդալին մասնակից լինելու պատճառով, որն էլ հանգեցրեց ԱԱԿ-ի երկու ճամբարի բաժանվելուն։ 2007 թվականի դեկտեմբերի 16-ին Լիմպոպո գավառի Պոլոկվանե քաղաքում անցկացված Աֆրիկյան ազգային կոնգրեսի 52-րդ Ազգային համաժողովում նախագահի թեկնածության քվեարկության ժամանակ Մբեկին պարտվեց  Ջեյկոբա Զումին ։ 2008 թվականի  սեպտեմբերին Ջեյկոբ Զուման դատարանի  որոշմամբ ազատվեց  բոլոր տեսակի կոռուպցիոն մեղադրանքներից, որն էլ հանգեցրեց ԱԱԿ-ի Գործադիր կոմիտեի որոշմանը Մբեկի հեռացման վերաբերյալ, դատական գործընթացներին քաղաքական միջամտություն ցուցաբերելու համար ։ Սեպտեմբերի 24-ին Տաբո Մբեկին կառավարությանն ուղղված պաշտոնական նամակում հայտարարեց իր հրաժարականի մասին ։
Սեպտեմբերի 25-ին  խորհրդարանական ընտրություններից առաջ  269 ձայնով նոր նախագահ ընտրվեց Կգալեմա Մոտլանտեն ։  2009 թվականի  մայիսի 6-ին խորհրդարանում կայացավ նոր նախագահի ընտրության վերաբերյալ քվեարկությունը, իսկ մայիսի 9-ին նախագահական երդում տվեց Ջեյկոբ Զուման ։
2014 թվականի խորհրդարանական ընտրություններից հետո, երբ ԱԱԿ-ն ստացավ 249 տեղ, մայիսի 21-ին Ջեյկոբ Զուման վերընտրվեց երկրորդ նախագահական ժամկետով առանց քվեարկության , այլ թեկնածուների բացակայության պատճառով ։ Մայիսի 24-ին կայացավ երդմնակալության արարողությունը  ։
Օրենսդրություն
Սահմանադրության համաձայն նախագահը համարվում է պետության և գործադիր իշխանության ղեկավարը և զինված ուժերի գլխավոր հրամանատարը ։ Սահմանադրությամբ և օրենսդրությամբ նախագահի վրա դրված լիազորությունների մեջ են մտնում
Հարավաֆրիկյան Հանրապետության նախագահների ցանկ (1994 թվականից)
{{legend|#008000|Աֆրիկայի ազգային կոնգրես}}
Արտաքին հղումներ
Կատեգորիա:ՀԱՀ-ի նախագահներ Կատեգորիա:Նախագահների ցանկեր
Կրիվուշա (Մեծ Ալաբուշկայի վտակ)
Կրիվուշա (Кривуша), գետ Ռուսաստանում, հոսում է Վորոնեժի մարզում։ Գետաբերանը տեղակայված է Մեծ Ալաբուշկա գետի ձախ ափին՝ 39 կմ հեռավորության վրա։ Գետի երկարությունը 23 կմ է,ավազանի տարածքը 97,5 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Վորոնա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բերսոկանա
Բերսոկանա (Berzocana), բնակավայր և համայնք Իսպանիայում՝ Էստրեմադուրա մարզի Կասերես պրովինցիայի Լաս Վիլյուերկաս շրջանում։ Տարածքը՝ 134 կմ²։ Բնակչության թվաքանակը՝ 520 (2010 թվականի տվյալներով)։ Պրովինցիայի վարչական կենտրոնից հեռավորությունը՝ 104 կմ։
Արտաքին հղումներ
Կատեգորիա:Իսպանիայի քաղաքներ
Կուեն
Կուեն (Coingt), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Իրսոն կանտոնի կազմի մեջ։ Համայնքի շրջանն է հանդիսանում Վերվենը։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 77 մարդ։
Տնտեսություն
2010 թվականին 39 մարդկանցից (15—64 տարեկան) 32-ը եղել են առավել ակտիվ տնտեսվարողներ, 7-ը եղել են համեմատաբար ոչ ակտիվ (ակտիվության ցուցանիշը կազմել է 82,1 %, 1999 թվականին եղել է 51,2 %)։ 32 ակտիվ քաղաքացիներից 30-ը աշխատել են տարբեր ձեռնարկություններում (18 տղամարդ և 12 կին), անաշխատունակների թիվը կազմել է 2 մարդ (1 տղամարդ և 1 կին)։ 7 ոչ ակտիվ մարդկանցից 1-ը եղել է կամ աշակերտ կամ էլ ուսանող, 3-ը եղել են թոշակառու, 3-ը եղել է ոչ ակտիվ այլ պատճառներով ։
Աղբյուրներ
Կատեգորիա:Էնա դեպարտամենտի կանտոններ
Գրիգոր Սահյան
Կենսագրություն
Ծնվել է մոտավորապես 1870 թվականին Կոստանդնուպոլսում։ 1894 թ. ավարտել է Փարիզի համալսարանի բժշկական ֆակուլտետը։ 1896-1900 թվականներին ապրել և բժիշկ է աշխատել Բուլղարիայում։
1900 թվականին վերադարձել է Կ. Պոլիս։ Կ. Պոլսում հետապնդումների ենթարկվելու պատճառով փախել է Օդեսա, որտեղից էլ՝ Կովկաս, ապա՝ Մոսկվա։ 1902 թվականին տեղափոխվել և հաստատվել է Բուլղարիայի Ռուսջուք քաղաքում։ Զբաղվել է դեպի երկիր զենք տեղափոխելու աշխատանքով։ 1906 թվականին եղել է Կ. Պոլսում «Յըլ­դը­զի Պոմ­պա­յի» մահափորձի կազմակերպիչներից մեկը։ 1919 թվականին մասնակցել է Փարիզի Ազգային համագումարին։ Եղել է գերազանցապես գաղափարապաշտ ու անձնվեր գործիչ։ Ունեցել է նաև ազգային-հասարակական ակտիվ գործունեություն։ 1919 թվականին եղել է Փարիզի Ազգային համագումարին մասնակցած բուլղարահայ գաղութի երկու պատգամավորներից մեկը։
Մահացել է 1921 թվականին հունվարի 27-ին, Ռուսջուք քաղաքում, արյան թունավորումից։
Աղբյուր
Կատեգորիա:Հայ բժիշկներ Կատեգորիա:Հայ հասարակական գործիչներ Կատեգորիա:Փարիզի համալսարանի շրջանավարտներ
Գերմանիան և Հայկական հարցը
Գերմանիայի արտաքին քաղաքականության մեջ 19-րդ դարի 70-ական թվականներից մինչև 1918-ը Հայկական հարցը սոսկ երկրորդական տեղ է զբաղեցրել՝ որպես համապարփակ Արևելյան հարցի մի մաս։ 19-րդ դարում արևելյան հարցի սրումը պայմանավորված էր Օսմանյան կայսրության ակնհայտ թուլությամբ, ինչպես նաև եվրոպական տերությունների զավթողամոլական ձգտումներով։ 1915-ին սկսված հայերի կոտորածները անսպասելի չէին Գերմանիայի համար։ Ավելին, Գերմանիան սկզբունքորեն օրինական էր համարում քաղաքականապես «անվստահելի» հայերի բռնի արտաքսումը ռազմական գործողությունների շրջաններից։ Թուրքամետ դեսպան Հ. Վանգենհայմը օրինաչափ էր համարում թուրքերի «պաշտոնական միջոցառումները» նրանց սպառնացող հայկական ապստամբության դեմ։
Ռուս-թուրքական պատերազմը և Բեռլինի կոնգրեսը
Գերմանիան, ի տարբերություն ռազմական տեսակետից ավելի հզոր «առաջին կարգի» տերությունների՝ Մեծ Բրիտանիայի, Ֆրանսիայի և Ռուսաստանի, քիչ թե շատ նշանակալի գաղութներ չուներ։ Իրատեսորեն գնահատելով Գերմանիայի հնարավորությունները՝ ռայխսկանցլեր Օտտո ֆոն Բիսմարկը հիմնականում սահմանափակվում էր մայրցամաքային քաղաքականությամբ ու արտաքին քաղաքական զսպվածությամբ Արևելքում։ Դրա հետ մեկտեղ նա կարևոր էր համարում անգլո-ոուսական դիմակայության պահպանումը։ Հենց այդ պատճառով էլ, երբ 1877-78-ի ոուս-թուրքական պատերազմում Ռուսասթանակից հետո Անգլիայի հետ երկկողմ համաձայնազրի հնարավորություն ստեղծվեց, Գերմանիան համառորեն պահանջեց վերանայել 1878-ի տանի հաղՍան Ստեֆանոյի պայմանագիրը։ Այդ նպատակով հրավիրվեց 1878-ի Բեռլինի կոնգրեսը. որի նախագահն էր գերմանական կանցլերը։ Արևմտահայերի համար Բեռլինի կոնգրեսը նշանակում էր Սան Ստեֆանոյի պայմանագրի 16-րդ հոդվածով թուրքերի կողմից տրված վարչական բարենորոգումների ու քրիստոնյա բնակչության պաշտպանության խոստումների ճակատագրական թուլացում և Ռուսաստանի հովանավորությունը պետությունների «համատեղ պատասխանատվությամբ» փոխարինում, որոնք այդպես էլ չկատարեցին Բեռլինի դաշնագրի 61-րդ հոդվածի պայմանները։